Virksomheden Nordic Power Converters, der for tiden søger kapital til at udbrede sin nye strømforsyning, som er meget mindre og mere levedygtig end de nuværende på markedet, blev sent onsdag aften i Budapest tildelt den europæiske iværksætterorganisation EIT´s pris som bedste ventureprojekt i konkurrence med fem andre nominerede virksomheder.

Nordic Power Converters har tidligere i år vundet teknologi-dysten Danish Tech Challenge, hvor selskabet fik tildelt en pris på 500.000 kr.

Med prisen fra EIT , The European Institute of Innovation and Technology, følger en omfattende pakke af forskellige støtte-foranstaltninger, som kan hjælpe med at udbrede virksomhedens teknologi.

Virksomheden er etableret af Regner Paaske og Mickey Madsen. Regner er sælgeren og Mickey den tekniske opfinder bag den nye teknologi, som har vakt stor opmærksomhed indenfor den europæiske belysningsindustri.